एक बार मैं पत्रीजी के साथ श्री शैलम ट्रेकिंग के लिए गया था। उन्होंने मुझे सबके साथ अपना ध्यान अनुभव बाँटने को कहा। मेरे अनुभव सुनकर सबने ताली बजायी और तारीफ भी की। मैं सबसे छोटा था इसलिए सभी ने मुझे ‘किस’ भी किया। इससे मुझे लगा मैं तो हीरो बन गया। मैं अहंकार से भर उठा, जो मेरी बातों और आचरण से झलकने लगा। दूर से पत्रीजी ने यह सब कुछ देखा और मुझे बुलाकर कहा कि सारी जूठी प्लास्टिक प्लेटें, जूठे प्लास्टिक गिलास, जो जंगल में फैले हुए हैं, उन सभी को तुम्हें अकेले ही निकाल कर नष्ट कर देना है। मुझे तो रोना आ गया। सभी आराम से खा - पीकर कर प्लेट - गिलास फेंककर गए हैं उन्हें मैं ही क्यों उठाऊँ? वो भी अकेले। मुझे पत्रीजी पर बहुत गुस्सा आया। लेकिन मैं लग गया काम पर, बहते हुए आँसुओं के साथ। मुझे समझ आया कि मेरे अंदर अहंकार हैं, सबके सामने मुझे हीरो भी किया। उसके बाद ज़ीरो भी किया। उन प्लेटों और गिलासों को नष्ट करने से पहले ही मेरा अहंकार नष्ट हो गया। ऐसी बहुत सारी परिस्थितियों में, जब हम बड़े - बड़े काम करते हैं, तब हमारी तारीफ़ करना और अहंकार को निकालने के लिए कुछ न कुछ करना। ऐसा कौन - सा गुरु है जो इस प्रकार हर पल हमारा ख्याल रखता है?